En a Edat Meya hi heba un nuclio de población chodiga, que aumentó con a plegata de chodigos sefardís a prencipios d'o sieglo XV. Entre os sefardís hi heba un rabí que prenió l'apellito Elixar por provenir d'Íxar y estió l'orichen d'o linache Eliachar. Safet esdevinió o centro d'o misticismo chodigo. Talment seguindo o recuerdo d'a imprenta chodiga d'Íxar, en Safed en 1578 se fundó a primera imprenta d'Orient Meyo. A población tenió periodos de despoblamiento y de nuevas inmigracions, pero dimpués d'a guerra arabo-israelí de 1948 a población que quedó yera chodiga de tot, y os palestins musulmans fuyoron ta Cischordania, entre ellos a familia d'o president de l'autoridat nacional palestina Mahmoud Abbas.